Държавен вестник, бр. 101, 2015 г., стр. 79

БРОЙ  101	
Д Ъ Р Ж А В Е Н  В Е С Т Н И К 	
СТР.  79  
карствената политика, както и създаването на 
индикатори за проследяване на ефективността 
на лекарствената политика по отношение на 
постигането на целите. Всички заинтересовани 
лица следва да участват в нейното разработване 
и прилагане чрез консултативен процес и да 
се ангажират с нейната подкрепа. 
Лекарствената политика трябва да създаде 
баланс между необходимостта от реимбур-
сиране на иновативни лекарствени продукти 
и нуждите на пациентите, съобразявайки се 
с анализа на съществуващите терапевтични 
алтернативи и с ограничените финансови 
ресурси. Иновациите в областта на фармако-
терапията са необходими и за вземането на 
адекватни решения, които имат отражение 
върху всички заинтересовани страни, като 
следва да се прилагат нови методи за генери-
ране на доказателства, оценка на полза – риск 
и регулаторен диалог за стойностно-ефективна 
лекарствена употреба.
Процедурните и управленските механизми 
на системата за ценообразуване и реимбур-
сиране трябва да гарантират, че добавянето 
на нови лекарства в Позитивния лекарствен 
списък се основава на оценка на ефективността 
на разходите, въздействието върху бюджета 
и конкретно разглеждане на необходимите 
условия за икономически целесъобразно 
предписване. 
От критично важно значение е въвежда-
нето на добре функциониращи, основаващи 
се на доказателства процеси за оценка на 
здравните технологии, тъй като изгражда-
нето на капацитет, в т.ч. осигуряване на 
необходимия експертен потенциал за пълна 
оценка на здравните технологии, е процес, 
който изисква значително време и ресурси. 
До изграждането на такъв капацитет Бълга-
рия следва да се възползва от опита на други 
държави – членки на ЕС, и потенциалните 
възможности за синергия, сътрудничество и 
адекватно адаптиране на изготвени от други 
държави оценки, което би подпомогнало про-
цесите на вземане на решение и преговорите 
с фармацевтичната индустрия относно въз-
можностите за увеличаване на достъпността 
на лекарствени продукти.
Първоначално е удачно да се въведе съкра-
тена оценка на здравните технологии с помощ- 
та на механизъм за отчитане на степента, 
до която дадено лекарство е било подложено 
на оценка на здравните технологии, и усло-
вията, при които се реимбурсира в другите 
държави – членки на ЕС. Едновременно с 
това следва да се търсят иновативни методи 
в областта на събирането на данни за срав-
нение и оценка на резултатите от лечението 
с нови лекарствени продукти, използвайки 
електронни здравни досиета.
В процеса на ценообразуване трябва да се 
въведат механизми за договаряне на цени с 
фармацевтични производители и механизми 
за поделяне на риска, обединяване на споразу-
менията и други подходи към ценообразуване 
извън досегашното пасивно приемане на цени, 
съобщавани в други страни. Сключването на 
договори и схеми за споделяне на риска с цел 
контролиране на бюджетното въздействие при 
приемливи условия следва да са предпостав-
ка за включване на лекарствените продукти 
в реимбурсната система. Това ще подобри 
точността на вероятното въздействие върху 
бюджета, ще създаде благоприятна среда за 
управление на разходите за лекарствена те-
рапия и ще ограничи някои вредни практики 
по посока на предписващите лекарствени 
продукти, както и към веригата на разпрос-
транение на лекарства. 
Необходимо е създаване на ефективни 
механизми за разширяване на пазара на ге-
нерични и биоподобни лекарствени продукти 
като средство за осигуряване на терапия на 
достъпни цени и възможност за спестяване на 
публични средства, които да бъдат насочени 
към осигуряване на достъп на българските 
граждани до иновативни терапии, които са 
без алтернатива.
Целите на лекарствената политика могат 
да бъдат постигнати само ако лекарствените 
продукти се употребяват рационално. Раци-
оналната лекарствена употреба означава, че 
пациентите приемат подходящи за техните 
клинични нужди лекарства в дози, съобра-
зени с техните индивидуални особености, за 
необходимия период от време и с най-ниска 
цена за тях и обществото.
Основен елемент от рационалната употре-
ба на лекарствата е генеричната лекарствена 
политика, в резултат на която населението 
получава достъп до качествени, ефикасни и 
безопасни лекарства при по-ниски разходи 
за лечение. Предпоставки за разработване на 
генерична лекарствена политика са разработ-
ването на подпомагащо лекарствено законода-
телство, в т.ч. предписване на лекарства под 
генерично наименование и генерична субсти-
туция в аптеките и промоция на концепцията 
за генерична политика сред медицинските 
специалисти и обществото. Създаването на 
ефективни механизми за използване на гене-
рични и биоподобни лекарствени продукти 
като средство за осигуряване на терапия на 
достъпни цени ще даде възможност за спес-
тяване на публични средства, които да бъдат 
насочени към осигуряване на достъп на бъл-
гарските граждани до иновативни терапии, 
които са без алтернатива.
Успешното прилагане и развитие на лекар-
ствената политика изисква осигуряването на 
високо квалифицирани специалисти със съ-
ответни знания, умения и опит. Мотивацията 
и знанията на медицинските специалисти са